જીવન વીમો એટલે કે લાઇફ ઇન્શ્યોરન્સ આમ તો એક સુરક્ષા સાધન ( પ્રોટેક્શન ટૂલ ) છે . આ સુરક્ષા સાધનને કારણે જ્યારે પણ સુરક્ષા મેળવેલી વ્યક્તિને કશું પણ અઘટિત બને છે ત્યારે તેના પરિવારના સભ્યોને આર્થિક અસ્થિરતા કે સંકડામણની મુશ્કેલીમાં મુકાવું પડતું નથી . આ કારણે જ્યારે પણ કોઇ વ્યક્તિ દ્વારા લાઇફ ઇન્શ્યોરન્સ મેળવવામાં આવે છે ત્યારે કટોકટીના સમયે જીવન વીમાનું સુરક્ષા કવચ મેળવનારી વ્યક્તિની આવક અટકી જવા છતાં તેના પરિવારની આર્થિક સ્થિતિને ઇન્શ્યોરન્સ કંપનીઓ કવરેજ એમાઉન્ટ ( વળતર રકમ ) ના સંદર્ભમાં સ્થિર રાખે છે . જીવન વીમાનું સુરક્ષા કવચ મેળવનારી વ્યક્તિના મૃત્યુના કિસ્સામાં આ સુરક્ષા સાધન ખાસ મદદે આવે છે . વીમા દ્વારા મળેલી રકમનો ઉપયોગ તે વ્યક્તિનો પરિવાર પોતાના રોજિંદા ખર્ચને પહોંચી વળવા માટે કરે છે . વીમા સુરક્ષામાં પાકતી મુદત્તે મળતી રકમ અને અસ્તિત્વ ટકાવી રાખવા માટે મળતી રકમ નિશ્ચિચ છે . આ કારણે નિષ્ચિત રકમ વધારે સમય સુધી મદદમાં આવી શકે તે રીતે ખર્ચનું આયોજન કરવાનું આપણા હાથમાં છે . બીજી તરફ ડેથ ક્લેમમાં મળતી રકમ અનિશ્ચિત છે . કારણ કે જીવન સુરક્ષા કવચ મેળવનારી વ્યક્તિનું મૃત્યુ ક્યારે કયા સંજોગોમાં થવાનું છે એ નક્કી નથી . આ કારણે જ્યારે પણ જીવન વીમા પોલીસી લેવામાં આવે છે ત્યારે ડેથ ક્લેમ કેવી રીતે કરી શકાય તે અંગેની માહિતી રાખવી અત્યંત મહત્વની બાબત બને છે . ઇન્શ્યોરન્સ ડેથ ક્લેમ કરવા માટે 5 મહત્વની બાબતો આ મુજબ છે . 1 વીમાદાતાને જાણ કરવી 2 એજન્ટનો સંપર્ક સાધવો 3 નોમીનીને જાણ કરવી 4 દસ્તાવેજો તૈયાર રાખવા 5 બેંક એકાઉન્ટની વિગતો તૈયાર રાખવી આ પાંચ બાબતોમાં પ્રક્રિયા કેવી રીતે હાથ ધરી શકાય તે આગળ વાંચતા જાવ . . .